ตอนวันที่ 29 ม.ค ได้ทานยาคุมฉุกเฉินไป พอผ่านมาได้อาทิตกว่า มีเลือกสีเข้มมากออกมา ไม่เยอะเหมือนประจำเดือนที่แล้ว มาเป็นก้อนตกขาวผสมเลือดบ้าง เป็นเลือกสีน้ำตาลบ้าง แล้วได้เริ่มทานยาคุม21เม็ด ในวันที่มีเลือดออกวันที่2-3 ทานยาได้มา3วัน ได้มีเพศสัมพันธ์ หลั่งใน3รอบ ตอนมียังมีเลือดประจำเดือนอยู่นิดหน่อย แล้วหายไป มีโอกาส ท้องมั้ยค่ะ แล้วหลั่งในได้รึป่าว
สวัสดีค่ะ หลังการใช้ยาคุมฉุกเฉิน ซึ่งเป็นยาคุมชนิดที่มีฮอร์โมนเพศในระดับสูงในคราวเดียวหรือห่างกันเพียง 12 ชั่วโมงนั้น อาจทำให้มีเลือดออกผิดปกติทางช่องคลอดตามมาได้ภายในประมาณ 1-2 สัปดาห์ซึ่งการมีเลือดออกตามหลังการใช้ยาคุมฉุกเฉิน ไม่ได้บ่งบอกว่าตั้งครรภ์หรือไม่ตั้งครรภ์ เป็นเพียงผลข้างเคียงจากยาหลังการใช้ยาควรจะตรวจยืนยันให้แน่ใจว่าไม่ตั้งครรภ์ก่อนจะเริ่มยาคุมแบบแผงรายเดือน ซึ่งถึงแม้เริ่มยาคุมแบบแผงรายเดือนไปแล้ว ก็ควรจะตรวจการตั้งครรภ์และยังตรวจได้ ชุดตรวจให้ผลบวกได้ 10-14 วันหลังปฏิสนธิการเริ่มยาคุมแบบแผงรายเดือน ถ้าไม่ได้เริ่มภายใน 5 วันแรกของรอบเดือน ควรกินติดต่อกันให้ครบ 7 วันก่อนจึงค่อยมีเพศสัมพันธ์ได้ แต่ถ้าได้กินภายใน 5 วันแรกของรอบเดือน ยาจะออกฤทธิ์ได้ทันที และให้กินต่อเนื่องจนหมดแผง ให้ยืนยันการตั้งครรภ์ก่อน ถ้าไม่ได้ตั้งครรภ์ ก็ให้กินยาคุมแบบแผงรายเดือนต่อไปจนหมดแผงนี้ค่ะ